இந்த நாட்டு மக்களுக்கு, நீதி கிடைக்கும் ஓர் இடம் என்ற நம்பிக்கை, உச்ச நீதிமன்றத்தின் மீது இருந்தது. ஜல்லிக்கட்டு விஷயத்தில், அந்த நம்பிக்கை நொறுங்கியதோடு, உச்ச நீதிமன்றத்தின் நேர்மையும் கேள்விக்குரியதாகி விட்டது. இனி மேலும், உச்ச நீதிமன்றத்தில் நியாயமான நேர்மையான தீர்ப்பு கிடைக்கும் என நம்ப, தமிழக மக்கள் தயாராக இல்லை என்பது தான் உண்மை. இது மாடுகளைத் துன்புறுத்தும் ஜல்லிக்கட்டு என்ற காரணத்திற்காக நீதிமன்றம் அளித்த தீர்ப்பல்ல. இதே போல சிறுபான்மை சமுதாயத்திற்கு எதிரான ஒரு வழக்கில் மதம் மற்றும் பாரம்பரியம் தொடர்பான வழக்குகளில் நீதிமன்றம் தலையிடாது எனச் சொன்ன நீதிமன்றங்களுக்கு நீதிபதிகள் நியமனத்தைத் தனது வசம் எடுத்து அதன் மூலம் நீதிமன்றத்தை அடக்க நினைக்கும் மத்திய அரசுக்கு நெருக்கடி கொடுக்க இயல்பாகவே, அவர்களுக்கு கிடைத்த ஓரு வாய்ப்பு. இல்லையேல் ஊரறிந்த மாறன் சகோதரர்கள் மீதான வழக்கை சரியான சாட்சியங்கள் இல்லையென்று தள்ளுபடி செய்த நீதித்துறை இந்த வழக்கை விசாரித்திருக்குமா? அதை விடுங்கள் அண்மையில் நாமக்கல்லில் பேருந்திற்காக நின்று கொண்டிருக்கையில் அருகில் ஒரு சாக்கு மூட்டைக்குள் ஏதோ ஒரு சலனம் இருக்கக்கண்டு அருகிலிருந்த பெரியவரிடம் சொல்ல, அவர் மிகவும் இயல்பாக "அட அதொண்ணுமில்லே ஆட்டை கழுத்தறுத்து போட்டிருக்கான் ரத்தம் வடிந்ததும் வெட்டிடுவான்" என்றார். திடுக்கிட்டு விசாரித்ததில் ஆட்டு ரத்தம் சேகரிக்க அப்படியொரு வழியாம் "ஆட்டு ரத்தப் பொரியல்" என்று ஒரு கடை வாசலில் படித்தது இதுதானோ இதற்கு நீதிமன்றம் என்ன சொல்கிறது? இன்னொரு சமயம் ஆவடியில் கடை வாசலில் ஒரு பெண்ணும் ஆணும் வீட்டு பிரச்சினை குறித்த ஆழ்ந்த விவாதத்தில் ஈடுபட்டிருந்தனர் அந்தப் பெண் தனது கூடையிலிருந்து சிறு கோழிக்குஞ்சுகளை எடுத்து வெளியில் விட்டார் என்ன அழகு அவை சின்னஞ்சிறு காலெடுத்து நடந்து வந்தன அந்த பெண் ஒவ்வொன்றாக எடுத்து அலட்சியமாக ஒரு உணர்ச்சியுமின்றி தரையில் ஓங்கி அடித்துக் கொன்றார் அவற்றின் சிறகுகளை பிய்த்து எறிந்தார் பாத்திரத்தில் போட்டு எடுத்துக்கொண்டு கடைக்குள் சென்றுவிட்டார் சிக்கன் 65 என்கிறார்கள் இதனை நீதிமன்றம் என்ன செய்யும்? ஓரிரு நாளில் முடிந்து போகிற ஜல்லிக்கட்டை வைத்து ஆதாயம் காணுகின்ற அனைவரும் நித்தம் நித்தம் நடக்கும் இது போன்ற பல கொடுமைகளை என்ன செய்யப்போகிறோம் தேவையற்ற விவாதம் போராட்டம் இதுதான் கண்ட பலன்